
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физическо лице, чрез продажба на 14/846 кв.м идеални части от УПИ ХІІ-1133 в кв.79, целият с площ 846 кв.м, по плана на кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас e постъпило заявление с вх. №94-01-29067/05.09.2023г. от П.Г. И., с искане за прекратяване на съсобственост в урегулиран поземлен имот (УПИ) ХІІ-1133 в кв. 79 по плана на кв. Банево, гр. Бургас, чрез изкупуване на общинските идеални части от цитирания имот. 

Община Бургас е собственик на 14/846 кв.м ид. ч. от УПИ ХІІ-1133 в кв. 79, целият с площ 846 кв.м по плана на кв. Банево, гр. Бургас, отреден „за жилищно строителство“, при граници: североизток - улица; югоизток, изток - улица; югозапад - УПИ ХІІІ-1134; северозапад - УПИ ХІ-1132, отразен в КК на гр. Бургас, като ПИ с идентификатор 07079.705.1133 и площ 846 кв.м, за които има съставен Акт №10316/13.11.2023г. за частна общинска собственост.
П. Г. И. притежава 745 кв.м ид.ч. от цитирания имот, за които е представен нотариален акт №10, том VІ, дело №1821/16.08.1988г. на Нотариус при БРС. 

За посочения имот са издадени скица № 15-953986-04.09.2023г. от СГКК-гр. Бургас и комбинирана скица рег. №276/24.07.2023г., и удостоверение №94-01-20972/1/09.08.2023г. от Община Бургас.

Видно от посоченото по-горе удостоверение, 14 кв.м са придадени към УПИ откъм улица и са общинска собственост, а останалите кв.м ид. части до пълната площ на имота са както следва: 27 кв.м са в резултат на грешка при методите на изчисление във времето и точността на плановете и 60 кв.м се придават към УПИ ХІІ от запад от бивш п-л ХІІ-308 в бивш кв.68 по недействащ план на населеното място от 1969г.

Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 14/846 кв.м ид. ч. от УПИ ХІІ-1133 в кв.79 по плана на кв. Банево, гр. Бургас, на оценител, вписан в регистъра на независимите оценители, определена в размер на 1110 лв. (хиляда сто и десет лева), без ДДС.
Данъчната оценка на имота, предмет на продажба е 327,60 лв. (триста двадесет и седем лева и шестдесет стотинки).

Имотът е включен в Програмата за управление и разпореждане с общинската собственост на Община Бургас за 2024г., приета с Решение по т. 2 от проведеното на 14.02.2024г. заседание на Общински съвет – Бургас (Протокол №7) по реда на чл. 8, ал. 9 от ЗОС, в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 06.03.2024г. на Комисия, назначена с моя Заповед № 2895/23.08.2022г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост (ЗОС), чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

Да се прекрати съсобствеността между Община Бургас и П. Г. И. с ЕГН   и постоянен адрес:  , чрез продажба на недвижим имот, актуван с Акт №10316/13.11.2023г. за частна общинска собственост, представляващ 14/846 (четиринадесет от осемстотин четиридесет и шест) кв.м ид. части от урегулиран поземлен имот (УПИ) ХІІ-1133 (дванадесет римско за имот с планоснимачен номер хиляда сто тридесет и три) в кв. 79 (седемдесет и девет) по действащия план на кв. Банево, гр. Бургас, целият с площ 846 (осемстотин четиридесет и шест) кв.м, отреден "за жилищно строителство", при граници: северозапад - УПИ ХІ-1132, североизток - улица "Тракия"; югоизток - улица "Батак"; югозапад - УПИ ХІІІ-1134, отразен като поземлен имот (ПИ) с идентификатор 07079.705.1133 (нула седем нула седем девет точка седем нула пет точка едно едно три три), целият с площ 846 (осемстотин четиридесет и шест) кв.м в Кадастралната карта и кадастралните регистри (КККР) на гр. Бургас, при съседи: 07079.705.1134, 07079.705.4012, 07079.705.4003, 07079.705.1132, за сумата от 1110 лв. (хиляда сто и десет лева), без ДДС.

Приложение: Заявление с вх.№94-01-29067/05.09.2023г. в Община Бургас; Акт №10316/13.11.2023г. за частна общинска собственост; скица на ПИ, издадена от СГКК-Бургас; комбинирана – скица на Община Бургас; нотариален акт №10, том VІ, дело №1821/16.08.1988г. на Нотариус при БРС; Протокол от 06.03.2024г. на комисия, назначена от Кмета на Община Бургас; Удостоверение за данъчна оценка, издадено от дирекция МПДТР при Община Бургас; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС









